री में भी ये हिडेन कैमरे फिट करवाए थे , क्योंकि हमें शक तो था ही कि तुम कुछ न कुछ जरूर करोगे , पर यकीन तब हो गया जब तुम चंदन और उसके आदमी से मिले । जिस दिन तुम चंदन से मिले , हमने उसी दिन फैक्ट्री में भी कैमरे फिट करवा दिए । अब बात आती है तुम्हारी वॉइस की , जो कि सेकंड वीडियो जिसे आदित्य ने सभी को प्रोजेक्टर पर दिखाया था, उस पर हम सभी को सुनाई दी थी । तो ये तो हम सभी जानते हैं , कि ऐसे कैमरों में सिर्फ चलचित्र ही दिखाई देते हैं , वॉइस सुनाई नहीं देती है । तो तुम्हें बता दूं राजवीर , जिस रात कैमरे फिट हुए थे , उसी रात तुम्हारे केबिन की टेबल पर रखे कंप्यूटर के नीचे , राहुल ने एक छोटी सी साउंड स्पीकर चिप फिट की थी , जिससे तुम्हारी सारी वॉइस, जब तुम अपने केबिन में होते थे तब की , सब मुझे अपने मोबाइल में सुनाई दे रही थी । इन सारे जगहों में लगे हिडेन कैमरे मेरे फोन से कनेक्ट थे , जिससे ऑफिस में कौन क्या कर रहा था और स्पेशली तुम क्या कर रहे थे , वो सब हमें मालूम चल रहा था । ऑफिस में सीसी टीवी कैमरे के साथ - साथ , हिडेन कैमरे भी लगे हुए हैं , ( राहुल नील आदित्य और रेहान कि तरफ इशारा कर ) ये बात सिर्फ हम पांचों दोस्तों को पता थी । लेकिन तुम, तुम्हारी इस वीडियो रिकॉर्डिंग में क्या - क्या कर रहे थे , उसके बारे में सिर्फ मुझे जानकारी थी , क्योंकि सारे कैमरे और वो साउंड स्पीकर चिप तो सिर्फ मेरे फोन से ही कनेक्ट थे । इनफेक्ट , कुछ घंटों पहले , ऑफिस आने से लगभग दस मिनट पहले तक ये बात , इन चारों को भी पता नहीं थी , पर जब मैंने तुम्हें अपने साथ अपनी कार में बैठाया और ज......., मेरा मतलब है नील से ऑफिस चलने के लिए कहा , उसके तुरंत बाद मैंने तुम्हारी नील और कायरा की नज़रों से छुप कर ये तीनों वीडियो इन सभी के नंबर पर सेंड कर दिए । सिर्फ ये लास्ट वीडियो , जो अभी - अभी मैंने सभी को दिखाया है , ये वीडियो मैंने अपने पास रखा और क्योंकि अगर मैं ये वीडियो इन चारों को भेज देता , तो तुम्हारे साथ तो बहुत बुरा होता । क्योंकि ये चारों ऑफिस में तुम्हें देखते ही, बुरी तरह से पीटना शुरू कर देते , जो कि मैं नहीं चाहता था । और तो और अगर ये वीडियो सारे डायरेक्टर मेम्बर्स के सामने प्ले कर दिया जाता , तो तुम्हारे साथ - साथ कायरा की भी इज्जत पर आंच आती । जो कि मैं बिल्कुल नहीं चाहता था । इसी लिए मैंने ये वीडियो सभी के जाने के बाद , आप सभी को दिखाया । और रही बात चंदन की , तो उसे मैंने जब हिडेन कैमरे के माध्यम से , अपने मोबाइल स्क्रीन में तुमसे बात करते हुए देखा , तो मैं उसे पहचान गया । उसी रात मैं चंदन के घर गया , तब वह अपने घर के बाहर बने चबूतरे पर , शराब के नशे में धुत्त पड़ा था । मैंने नशे का फायदा उठाकर , सारा सच उसके मुंह से उगलवा लिया और फिर उसे उसके घर के अंदर भेजा और उसका शराब का नशा उतरते ही , मैंने उसकी पत्नी से मुझे इनफॉर्म करने के लिए कहा । सुबह जब मैं सोकर उठा , तभी ही चंदन की पत्नी क